Sigutis Jačėnas

Sigutis Jačėnas (g. 1963 m. kovo 4 d. Kaune) – aktorius, režisierius, vienas iš „Keistuolių teatro“ įkūrėjų, VšĮ „Vieno aktoriaus teatras” steigėjas ir vadovas, kultūros projektų iniciatorius, skaitovas, dainų autorius ir atlikėjas, renginių scenarijų autorius, režisierius ir vedėjas, televizijos bei radijo laidų rengėjas, kompaktinių plokštelių kolekcijos „Lietuvos aktorių balsai“ sudarytojas, prodiuseris ir leidėjas.

Biografija

Išsilavinimas 
Nuo 1970 m. iki 1980 m. mokėsi Kauno 27-oje vid. mokykloje, baigė 10 klasių. Nuo 1980 iki 1982 m. – Kauno J. Gruodžio aukštesniojoje muzikos mokykloje Solinio dainavimo skyriuje (dėst. Kazimieros Narbutaitės klasė), paraleliai (1981–1982 m.) Kauno 8-oje vidurinėje-vakarinėje (pamaininėje) mokykloje baigė 11 klasę. 1982 m. priimtas į Lietuvos valstybinės konservatorijos (dabar Muzikos ir teatro akademija), Chorinio ir teatrinio meno fakulteto, Aktoriaus meistriškumo katedros, Miniatiūrų teatro aktorių ir režisierių kursą (vadovė prof. Irena Vaišytė), režisieriumi. 1986 m. baigė Konservatorijos dramos teatro aktoriaus specialybės visą kursą. Valstybinės egzaminų komisijos nutarimu pripažinta dramos teatro aktoriaus kvalifikacija. Nuo 2006 m. iki 2008 m. studijavo Klaipėdos universiteto Menų fakultelto Režisūros katedros magistrantūroje, teatro magistras.

Darbas 
1985–1986 m. Lietuvos valstybinės Konservatorijos bendrabučio kiemsargis, 1986–1988 m. Lietuvos valstybinės Filharmonijos skaitovas (Kultūros ministerijos paskyrimas), 1988–1989 m. Marijampolės dramos teatro aktorius (Kultūros ministerijos perkėlimas), 1989–1991 m. drauge su aktoriais I. Balsyte, A. Giniočiu ir režisieriumi R. Vikšraičiu įkurto Keistuolių teatro aktorius – kūrybinio kooperatyvo „Teatras“ pirmininkas.

1991 m. Kauno profsąjungų Kultūros rūmų Moksleivių liaudies teatro režisierius, 1991–1992 m. Vilniaus pedagoginio instituto studentų teatro vadovas, 1992–1995 m. Rytų Lietuvos televizijos režisierius, Programų skyriaus vedėjas, reorganizavus RLTV į Baltijos TV – Programų direktorius, nuo 1995 iki 1996 m. Respublikinių profesinių sąjungų Kultūros rūmų Moksleivių liaudies teatro „Elementorius“ režisierius, nuo 1996 iki 1997 m. Vilniaus pedagoginio universiteto Estetinio lavinimo katedros asistentas.

Nuo 1996 iki 2000 m. LNK televizijos ir Olimpinės loterijos „Perlas“ žaidimo „Teleloto“ vedėjas, nuo 1996 iki 1998 m. Radijo stoties „Pūkas“ sekmadieninės ryto laidos vaikams ir pokalbių laidos “Rupūs miltai…” vedėjas, 2000 m. LNK informacinės – pramoginės laidos „Ryto ratas“ vedėjas, 2001 m. Kauno džiazo orkestro „Kauno bigbendas“ direktoriaus pavaduotojas.

Nuo 2001 m. Keistuolių teatro aktorius (pagal autorinę sutartį spektakliuose vėl vaidina nuo 1997 m.); 2002 m. LNK žaidimo „Dovana visam gyvenimui“ vedėjas (autoriniais pagrindais, toliau – a. p.); 2002 m. LNK žaidimo – akcijos „Įžiebk Kalėdų žvaigždę“ vedėjas (eLeNKenis; a. p.).

Nuo 2003 m. kovo iki 2004 m. balandžio mėn. Lietuvos Respublikos Prezidento referentas, patarėjas.

Nuo 2004 iki 2005 m. „Žinių radijo“ pokalbių laidos „Sekmadienio skambutis“ vedėjas (a. p.), 2004 ir 2005 m. LNK žaidimo – akcijos „Įžiebk Kalėdų žvaigždę“ vedėjas (eLeNKenis; a. p.).

Nuo 2004 m. VšĮ „Vieno aktoriaus teatras” (VAT) direktorius. Veikla: kompaktinių plokštelių (garso knygų) leidyba, TV ir radijo projektai, renginiai.

Vedęs; žmona Nijolė Jačėnienė (g. 1962 m.), TV režisierė, teatrologė. Duktė Julija Jačėnaitė (g. 1985 m.), džiazo dainininkė, dainų kūrėja, muzikos pedagogė.

Asociacijų LATGA, AGATA ir Lietuvos teatro sąjungos narys.

Kūryba

Teatras 
2017 m. Kauno valstybinis lėlių teatras. Kalėdinio spektaklio „Sniego senio sapnas“ scenarijaus, muzikos autorius ir režisierius.
2014 m. Klaipėdos valstybinis dramos teatras. Marguerite Duras „Savanos įlanka“ režisierius.
2013 m. Gerlacho palėpės „Miniatiūrų teatras“. Pasakų fejerijos „Virš viso pasaulio...“ scenarijaus, muzikos autorius ir režisierius. Dalyvavo aktoriai Ieva Kancevyčiūtė ir Linas Lukošius, dailininkė Rūta Jankevičiūtė.
2013 m. Vieno aktoriaus teatras. Autobiografinio monospektaklis-kūrybos vakaras „Literatūrinė diskoteka: pilnatis arba ne viskas yra miglų migla“ autorius ir atlikėjas.
2011 m. birželio 29 d. VI literatūrinio teatro ir muzikos šventė „Naktigonės 2011“. Juozo Marcinkevičiaus draminės poemos „Svečiai Baublyje“ skaitymo režisierius. Dalyvavo aktoriai: Eglė Barauskaitė, Regina Arbačiauskaitė,  Darius Meškauskas, Vytautas Paukštė, Rimantas Pelakauskas, Aleksandras Šimanskis ir folkloro ansamblio „Kuršių ainiai“ (vad. J. ir A. Vozgirdai) kamerinė grupė.
 2011 m. birželio 28 d. VI literatūrinio teatro ir muzikos šventė „Naktigonės 2011“. Kosto Ostrausko pjesės „Žemaitė sutinka Šekspyrą“ skaitymo režisierius. Dalyvavo aktoriai: Jūratė Jankauskaitė, Aleksandras Šimanskis ir Ramūnas Šimukauskas.
 2011 m. birželio 27 d. VI literatūrinio teatro ir muzikos šventė „Naktigonės 2011“. Alicijos Bykovskos-Salčynskos radijo pjesės „Pro skerdyklos langiuką“ (iš lenkų k. vertė Juozas Šikšnelis„), iš ciklo „Prūsų moterys“, skaitymo režisierius. Dalyvavo aktoriai: Eglė Barauskaitė, Virginija Kochanskytė, Nijolė Narijauskaitė, Nijolė Sabulytė, Rimantas Pelakauskas ir džiazo pianistas Saulius Šiaučiulis.
 2011 m. Klaipėdos valstybinis muzikinis teatras. Rabis J. Bock miuzikle „Smuikininkas ant stogo“, rež. J. Szurmiej (Lenkija).
 2010 m. Renginių centras. Pasakotojas muzikiniame spektaklyje visai šeimai „Šokolado legenda“, rež. R. Bunikytė.
 2006 m. rugsėjo 15 d. – spalio 19 d. Klaipėdos valstybinis muzikinis teatras. Piotro Čaikovskio operos „Eugenijus Oneginas“ režisierius.
 2006 m. kovo 27 d. Teatro projektai. Spektaklio – atviros repeticijos pagal T. Bernhard pjesę „Teatralas“ režisierius. Dalyvavo aktoriai: Petras Venslovas, Vilhelmas Vaičekauskas, Ramūnas Šimukauskas ir Ieva Zelionkaitė.
 2005 m. Vieno aktoriaus teatras. Literatūrinių skaitymų ir muzikos valanda „Gerumas – tas gyvenimas…“ ir koncertinė programa „Chrestomatinės istorijos“ rengėjas ir atlikėjas. Dalyvavo akordeonistas Andrius Mikša.
 2002 m. Keistuolių teatras. Mikė muzikiniame spektaklyje, pagal A. A.Milno „Mikė Pūkuotukas“. Rež. S. Mykolaitis.
 2002 m. Keistuolių teatras. Šarūno tėtis muzikiniame spektaklyje „Marius ir Miglė“, pagal V. Ludwigo ir B. Heymanno muzikinę pjesę „Max und Milli“. Rež. T. Ahrens (Vokietija) ir A. Giniotis.
 2001 m. Keistuolių teatras. Dėdė Pasakėnas muzikiniame monospektaklyje – žaidime ikimokyklinukams ir pradinukams „Pasakos iš kepurės…“, pagal Dž. Rodarį. Scenarijaus, muzikos autorius ir režisierius.
 2001 m. Kauno valstybinis akademinis dramos teatras. Jensas Augustas Bjorgos Vik pjesėje „Žiemos sodas“. Rež. Viktoras Valašinas.
 2001 m. Keistuolių teatras. Batia, Praeivis, Reakcingas pilietis, Gatvės prekeivis, Henrikas, Turistas, Kunigas, Išgėręs darbininkas, Jis muzikiniame reviu „Taisyklė nr.1 arba sapnuoti Vilnių draudžiama“, pagal V. Ludwigo ir B. Heymanno muzikinį reviu „Linija 1“. Rež. A. Giniotis.
 2000 m. Keistuolių teatras. Brigela, Durandartė spektaklyje C. Gozzi „Karalius Elnias“. Rež. A. Giniotis.
 2000 m. Kajafas A. L.Weberio roko operoje „Jėzus Kristus – superžvaigždė“ (koncertinis atlikimas). Dirigentas V. Augustinas.
 1998 m. Keistuolių teatras. Karalius spektaklyje pagal Ch. Peroult „Batuotas katinas“. Rež. E. Jaras.
 1998 m. Keistuolių teatras. Barmalėjus par – rock operoje „Dr. Stasys arba Raudonojo kryžiaus keliai“, pagal A. L. Webberį. Rež. A. Giniotis.
 1997 m. Kauno mažasis teatras. Daltonas spektaklyje „Arkliai – pacientai“, pagal P. Šeferio pjesę „Eqvus“. Rež. V. Balsys.
 1997 m. Keistuolių teatras. Smuklės šeimininkas miuzikle „Liūdnojo vaizdo riteris“, pagal D. Wassermano ir M. Lee „Žmogus iš Lamančos“. Rež. A. Giniotis.
 1995 m. Teatralizuoto koncerto „Prisiminkim Hansą Kristijaną…“, pagal Violetos Palčinskaitės poeziją, pjeses ir H. K. Anderseno pasakas, scen., muzikos autorius, režisierius ir atlikėjas (su dukra Julija).
 1991 m. VPI Studentų teatras. Spektaklio – žaidimo vaikams „Kas keliaujat su manim?“, pagal H. Bechlerovos to paties pavadinimo knygelę, scen. ir muzikos autorius, režisierius. Spektaklį įrašė LTV.
 1991 m. KPKR Moksleivių teatras. Spektaklio Justino Marcinkevičiaus „Heroica arba Prometėjo pasmerkimas“ režisierius. Spektaklį įrašė LTV.
 1991 m. KPKR Moksleivių teatras. Spektaklio Gražinos Mareckaitės „Berniukas su balandžiu“ režisierius ir muzikos autorius. Spektaklį įrašė LTV.
 1991 m. Teatralizuotų koncertų mažiems ir dideliems „Einam, tėti, pasivaikščiot…“ scen. ir dainų autorius, režisierius ir atlikėjas (su dukra Julija).
 1990 m. Keistuolių teatras. Albanas, Vaidila, pasakotojas Adomo Mickevičiaus poemoje „Konradas Valenrodas“. Rež. R. Vikšraitis.
 1989 m. Keistuolių teatras. Svečias V. Slavkino pjesėje „Paveikslas“. Rež. R. Vikšraitis.
 1989 m. Keistuolių teatras. Raganosis Semas, žiogas Sendis, žvirblis Čarlis, Kapitonas ir Mėlyno autobusiuko keleivis spektaklyje pagal D. Biseto pasakas „Kitą kartą…“ Scen. ir rež. bendraautoris su I. Balsyte ir A. Giniočiu.
 1989 m. Keistuolių teatras. Spektaklio – žaidimo mažiesiems „Dainelė šypseną pratęs…“, pagal Martyno Vainilaičio poeziją, Laimio Vilkončiaus ir savo kūrybos dainas, scenarijaus autorius ir režisierius. Spektaklį įrašė LTV.
 1989 m. Konservatorijos mokomasis teatras. III kurso studentų spektaklio Leonido Andrejevo „Artimo meilė“ režisierius.
 1989 m. sausio 6 d. drauge su akt. I. Balsyte, A. Giniočiu ir rež. R. Vikšraičiu Keistuolių teatro įkūrėjas.
 1988 m. Marijampolės dramos teatras. Spektaklis pagal tremtinių atsiminimus, dainas ir poeziją „Vargas tiems, kurie nuo tavęs atsitolino…“ Rež. G. Sederevičius.
 1987–1988 m. Lietuvos valstybinė filharmonija. Teatralizuoto koncerto mažiesiems „Dainelė šypsena pratęs…“ (pagal Martyno Vainilaičio poeziją, Laimo Vilkončiaus ir savo kūrybos dainas) scenarijaus autorius ir režisierius. Scenarijų įsigijo Kultūros ministerija. Koncertą įrašė LTV.
 1987 m. Trakų senosios muzikos ansamblio „Banchetto musicale“ teatralizuoto koncerto „Tu – nesibaigianti pradžia…“ scenarijaus autorius ir režisierius, Juokdario vaidmens atlikėjas.
 1987 m. RPKR Moksleivių teatras-studija „Elementorius“. Spektaklio pagal lietuvių poetų eiles „Gyvenimo linksniuotė“ scen. ir rež. bendraautoris su G. Storpirščiu.
 1986 m. Konservatorijos mokomasis teatras / Jaunimo teatras. Vaidmenys diplominiuose spektakliuose: Mastakovas Maksimo Gorkio pjesėje „Keistuoliai“, viršila Vaskovas inscenizacijoje pagal B. Vasiljevo apysaką „O aušros čia tykios…“, Kaimynas Lope de Ruedos farse „Alyvos“, kurso spektaklis pagal S. Nėries poeziją „Septyni gyvenimo puslapiai…“, monospektaklis M. Mitua „Akompaniatorius“. Kurso vadovė prof. Irena Vaišytė.
 1984 m. Konservatorijos mokomasis teatras. Spektaklio, pagal rusų autorių miniatiūras „Mažas žmogau, kas gi toliau?“ režisierius. Vaidino aktoriai: D. Tautavičiūtė, R. Jovas ir G. Storpirštis.
 1984 m. I. Pradelio pjesės „Paryžiaus traukinys, ponia“ režisierius. Vaidino aktoriai: D. Stubraitė, A. Pliuskutė ir G. Storpirštis (Konservatorija, Meno darbuotojų rūmai, Kauno menininkų namai).
 1983 m. „Dėžės“ teatras. Autorius, grojantis akordeonu, Bertoldo Brechto pjesėje „Elgeta arba nugaišęs šuo“. Rež. V. Balsys.
 1982 m. Konservatorijos I kurso studentų spektaklio pagal. D. Biseto pasakas „Aukštyn kojom“ režisierius ir Pasakotojo vaidmens atlikėjas.
 1980 m. KPKR teatras Justino Marcinkevičiaus poezijos spektaklio „ašara dievo aky…“ scenarijaus autorius ir režisierius. Bendraautoriai: Alma Petkevičiūtė, Algirdas Reklaitis, Kęstutis Reklaitis, Arūnas Stanionis.
 1977–1982 m. Kauno Profąjungų kultūros rūmų moksleivių ir suaugusiųjų liaudies teatrai (vadovai: aktoriai Algis Kybartas ir Staselė Ivanauskaitė).

TV ir radijo projektai 
 2013 m. Radijo skaitinių ciklo „Kai žinau, kad Tu šypsais...“ rengėjas (r.s. Laisvoji banga).
 2012 m. TV laidų ciklo „Vieninteliai ir nepakartojami / Klaipėdos teatralų kūrybos vakarai“ rengėjas (Balticum TV, Bernardinai.TV).
 2012 m. Radijo laidų ciklo „Baublys į būsiančias kartas…/ Lietuvos muziejų radijo gidas“ rengėjas (Extra FM).
 2011 m. Radijo laidų ciklo „Iki rytojaus! / istorijos mažiems ir dideliems“ rengėjas (Extra FM).
 2011 m. Radijo laidų ciklo „Tą garbę gavome užgimę… / radijo poringės apie Mažosios Lietuvos didžiuosius“ rengėjas (Extra FM). (Konkurse „Pragiedruliai“ – „Geriausia 2011 m. radijo laida“).
 2010 m. Radijo skaitinių ciklo „Žalgirio kodas / Pergalei 600 – mūšio kronika“ rengėjas (Extra FM).
 2010 m. Radijo laidų „Nemiegok dar… / Kviečia pasakėlių planeta“ rengėjas (Extra FM).
 2009 m. Radijo laidų ciklo „Negirdėta Lietuva“ rengėjas (Extra FM).
 2009 m. Šviečiamųjų radijo skaitinių ciklo „Demokratijos linksniuotė“ rengėjas (Extra FM).
 2008 nuo spalio iki gruodžio 10 d. Autorių teisių ir gretutinių teisių antipiratinės akcijos „Kurk, grok, transliuok – nevok!“ radijo laidų ciklo rengėjas (Vox Maris).
 2008 m. gegužė – rugpjūtis. Muzikinių radijo laidų ciklo – vasaros džiazo savaitgaliai „Viva Jazz!“ rengėjas (Vox Maris).
 2007 m. spalio mėn. – 2008 m. sausio mėn. Muzikinės radijo laidos „Tas džiazuojantis pasaulis: prisiminimai ir…naujos pažintys“ rengėjas (Vox Maris).
 2006 m. rugsėjo mėn. – 2008 m. vasario mėn. Tiesioginės pokalbių laidos – žaidimo „Skambutis!“ rengėjas ir vedėjas (Vox Maris).
 2005 m. kovo mėn. – 2007 m. gruodžio mėn. TV laidos „Tas džiazuojantis pasaulis“ (TV1) prodiuseris ir režisierius (LRTK konkurse „Pragiedruliai“ specialius prizas – „Geriausia 2005 metų kultūros švietimo informacinė laida“).
 2004 gruodžio – 2005 kovo mėn. „Vieno aktoriaus teatro” ir „Žinių radijo” gerumo akcijos „100 ir 1 pasaka“, skirtos H. Ch. Anderseno 200-osioms gimimo metinėms, sumanytojas ir rengėjas.
 2004–2005 m. Pokalbių laidos „Sekmadienio skambutis“ vedėjas (Žinių radijas).
 1999 m. TV laidelių vaikams „Nemiegok dar…“ bendraautoris (LTV).
 1992–1994 m. Rytų Lietuvos TV, vėliau Baltijos TV laidų vaikams scen. autorius ir režisierius, koncertų, renginių transliacijos režisierius.
 1990–1991 m. LTV. Muzikinės – publicistinės laidos vaikams „Saulės zuikutis“ bendraautoris.
 1990 m. LTV. Jūrininkas filme pagal J. Avyžiaus knygą „Aštuonetas iš Trepsės namų“. Rež. M. Pivarauskaitė.
 1989 m. LTV. Jis filme „Keliuku į vieškelį“. Rež. V. Babaliauskas.
 1989 m. LTV ekrane skaitovai. Just. Marcinkevičiaus poema „Vandens užkalbėjimas“. Rež. N. Jačėnienė.
 1988–1989 m. LTV. Keistulis (todėl, kad storulis) laidose „Labanakt, vaikučiai“. Rež. N. Makauskaitė.
 1987 m. LTV. Miša A. Volodino pjesėje „Blondinė“. Rež. D. Adomonytė.
 1986 m. LTV. Jeronimas filme pagal J. Marcinkevičiaus romaną „Benjaminas Kordušas“. Rež. Vidmantas Bačiulis.
 1985–1987 m. LTV. Laidų jaunimui „Tavo profesija“ vedėjas.
 1984 m. LTV. Maiklas K. Porterio miuzikle „Bučiuok mane, Keiti“. Rež. V. Pauliukaitis.

Renginiai 
 2012 m. birželio 12 d. Vakarų Lietuvos krašto Dainų šventės, skirtos Mažosios Lietuvos lietuvių Dainų šventės 85-mečiui, kompozitoriaus Stasio Šimkaus 125-mečiui, Klaipėdos miesto 760-ties metų jubiliejui, scenarijaus autorius, režisierius ir vedėjas.
 2012 m. kovo 2 – balandžio 27 / penktadieniais / I. Simonaitytės viešosios bibliotekos Gerlacho palėpėje Klaipėdos teatralų kūrybos vakarų „Vieninteliai ir nepakartojami“ rengėjas ir vedėjas.
 2011 m. birželio 22 – birželio 29 d. d. „Naktigonių 2011“ – VI literatūrinio teatro ir muzikos šventės „Vasarvidžio regėjimai: tarp žemės ir dangaus“ rengėjas ir režisierius.
 2011 m. birželio 12 – IV Lietuvos vaikų ir jaunimo chorų festivalio – konkurso „Mes Lietuvos vaikai“ baigiamojo šventinio koncerto Klaipėdos vasaros estradoje scenarijaus autorius ir režisierius.
 2010 m. gegužės 31 – rugsėjo 6 / pirmadieniais / V literatūros ir muzikos „Naktigonių 2010“ Klaipėdos apskrities viešojoje Ievos Simonaitytės bibliotekoje ir „Švyturio menų doke“ rengėjas, režisierius ir vedėjas.
 2010 m. birželio 12 d. Vakarų Lietuvos krašto Dainų šventės, Žalgirio mūšio pergalės 600-osioms metinėms, scenarijaus autorius, režisierius ir vedėjas.
 2009 m. liepos 3 d. Lietuvos tūkstantmečio Dainų šventės „Amžių sutartinė“, Moksleivių dienos Vingio parke „Skambantys vaikystės sodai“ scenarijaus autorius ir režisierius.
 2009 m. gegužės 25 – rugpjūčio 24 / pirmadieniais / IV-ųjų literatūros ir muzikos „Naktigonių 2009“ Klaipėdos apskrities Ievos Simonaitytės viešojoje bibliotekoje rengėjas, režisierius ir vedėjas.
 2008 m. liepa – rugpjūtis. III literatūros ir muzikos „Naktigonių 2008“ Palangos kultūros centre „Ramybė“ rengėjas, prodiuseris ir vedėjas.
 2008 m. liepa. Jūros šventės 2008 atidarymo koncerto scenarijaus autorius ir režisierius.
 2008 m. birželis. III Lietuvos vaikų ir jaunimo chorų festivalio – konkurso „Mes Lietuvos vaikai“ baigiamojo šventinio koncerto Klaipėdos vasaros estradoje scenarijaus autorius ir režisierius.
 2007 m. Oslo koncertų rūmai, Kalėdų senelio programa Norvegijos lietuvių bendruomenės vaikams.
 2007 m. liepa – rugpjūtis. II literatūros ir muzikos „Naktigonių 2007“ Palangos kultūros centre „Ramybė“ prodiuseris, rengėjas ir vedėjas.
 2006 m. liepa – rugpjūtis. Poezijos ir muzikos „Naktigonių 2006“ Palangos kultūros centre „Ramybė“ sumanytojas, prodiuseris ir rengėjas.
 2005 m. liepos mėn. I poezijos ir muzikos šventės „Ramios, malonios vasaros naktys…” Palangos Gintaro muziejaus terasoje sumanytojas ir bendrarengėjas su VšĮ „Klasikos projektai“.
 2003 m. vasario 26 d. Lietuvos Respublikos Prezidento inauguracijos iškilmių scenarijaus autorius ir režisierius.
 1999 m. LVS orkestro koncertų vaikams vedėjas.
 1998 m. LVS orkestro naujamečio „Tigro garso koncerto“ scenarijaus autorius, režisierius ir vedėjas, sceninio pseudonimo „Trys operos tigrai“ sumanytojas.
 1991–1992 m. šeimyninių koncertinių programų „Obuolys nuo obels“ (su dukra Julija, St. Liupkevičiumi ir dukromis, A. Frankonio šeimyna, O. Valiukevičiūte ir dukra), „Atėjo šventė į namus“ ir „Lopšinė gimtinei ir motinai“ (drauge su O. Valiukevičiūte ir dukra Giedre) rengėjas, dalyvis ir vedėjas.
 1991 m. Koncertų mažiems ir dideliems „Einam, tėti, pasivaikščiot…“ scen. ir dainų autorius, režisierius ir atlikėjas (su dukra Julija).
 1987–1988 m. Lietuvos valstybinė filharmonija. Teatralizuoto koncerto mažiesiems „Dainelė šypsena pratęs…“ (pagal M. Vainilaičio poeziją) scenarijaus autorius ir režisierius. Scenarijų įsigijo Kultūros ministerija. Koncertą įrašė LTV.
 1987–1988 m. Lietuvos valstybinė filharmonija. Renesanso muzikos ir poezijos vakarų „Atbuski, meile…” vedėjas.
 1987 m. Trakų senosios muzikos ansamblio „Banchetto musicale“ teatralizuoto koncerto „Tu – nesibaigianti pradžia…” scenarijaus autorius ir režisierius, Juokdario vaidmens atlikėjas.
 1987 m. Festivalio „Žemė ir mes“ baigiamojo kino – koncerto scen. autorius ir režisierius (Kėdainiai).
 1986 m. Festivalio „Ekranas. Laikas. Žmogus“ baigiamojo kino – koncerto scen. autorius ir režisierius (Jonava).
 1986–1987 m. Lietuvos valstybinė filharmonija. Palangos estradinės muzikos festivalio „Baltijos jaunystė“ vedėjas.

Leidyba 
 2013 m. gegužės mėn. Kompaktinės plokštelės „Oi jūrės, burės…“, dedikuotos poetui keturvėjininkui, pedagogui ir aistringam buriuotojui Saliui Šemeriui (Saliamonui Šmerauskui, 1898-1981) rengėjas, atlikėjas ir leidėjas (Kolekcija „Lietuvių aktorių balsai“ XXVII, albumų serija „Dedikacijos“).  
 2012 m. rugsėjo mėn. Alfredo Kukaičio dainuojamosios poezijos albumo „Bistro“ (tekstai Gintaro Patacko, aranžuotės Aro Žvirblio) leidėjas.
 2012 m. liepos mėn. Kompaktinės plokštelės Maironis: „Ant aukuro širdį nešiau…“, dedikuotos poeto, prelato Jono Mačiulio-Maironio 150 metų jubiliejui, redaktorius ir leidėjas. Skaito aktoriai Virginija Kochanskytė ir Petras Venslovas, dainuoja dainininkė Rita Preikšaitė, fortepijonu skambina pianistė Rūta Blaškytė (Kolekcija „Lietuvių aktorių balsai“ XXVI, albumų serija „Dedikacijos“).
 2012 m. kovo mėn. Kompaktinės plokštelės „Grožio ir šviesos link… „, dedikuotos norvegų kompozitoriui Edvardui Grygui (Edvard Grieg), redaktorius ir leidėjas. Skaito aktorė Virginija Kochanskytė, dainuoja dainininkė Rita Preikšaitė, fortepijonu skambina pianistė Rūta Blaškytė (Kolekcija „Lietuvių aktorių balsai“ XXV, albumų serija „Dedikacijos“).
 2012 m. sausio mėn. Kompaktinės plokštelės „…gal dar plauksi laike – juk lyg Mėnuo keities“, skirtos poetės Juditos Vaičiūnaitės (1937–2001) atminimui, redaktorius ir leidėjas. Skaito aktorė Gražina Urbonaitė (Kolekcija „Lietuvių aktorių balsai“ XXII, albumų serija „Dedikacijos“).
 2011 m. gruodžio mėn. Kompaktinės plokštelės „Dialogai“, skirto aktoriaus, poeto, Laisvės šauklio – Kęstučio Genio (1928–1996) atminimui, sudarytojas ir leidėjas. Archyviniame 1992 m. įraše savo eilėraščius skaito Kęstutis Genys (Kolekcija „Lietuvių aktorių balsai“ XXIV, albumų serija „Dedikacijos“).
 2011 m. lapkričio mėn. Dviejų kompaktinių plokštelių rinkinio „Šventmarė“, skirto Sofijos Čiurlionienės-Kymantaitės 125-osioms gimimo metinėms ir Mikalojaus Konstantino Čiurlionio mirties 100-mečiui, redaktorius ir leidėjas. S.Čiurlionienės-Kymantaitės apysaką skaito aktorė Lucija Zorūbaitė, M. K. Čiurlionio kūrinius fortepijonui skambina pianistas Rokas Zubovas (Kolekcija „Lietuvių aktorių balsai“ XXIII, albumų serija „Dedikacijos“).
 2010 m. gruodžio mėn. Prof. Pranciškaus Narušio dviejų kompaktinių plokštelių rinkinio „Laiko ornamentai: iš praeities į praeitį…“, dedikuoto Klaipėdos universiteto Džiazo muzikos katedros 30-mečiui, redaktorius ir leidėjas.
 2010 m. gruodžio mėn. Kompaktinės plokštelės „La musique“ (Julija Jačėnaitė / vokalas, Nerijus Bakula / akordeonas, Kęstutis Pavalkis / fortepijonas) redaktorius ir leidėjas.
 2010 m. lapkričio mėn. Kompaktinės plokštelės „Ak, buvo visko…“ Dedikacija Ievai Simonaitytei – skaito aktorė Virginija Kochanskytė, kompozitorius Vidmantas Bartulis – redaktorius ir leidėjas.
 2010 m. sausio mėn. Kolekcijos „Lietuvių aktorių balsai“ XXI albumo „Skaito Regina Paliukaitytė“ redaktorius, kooprodiuseris ir leidėjas.
 2009 m. rugsėjo mėn. Kompaktinės plokštelės „Mykolas Kleopas Oginskis: Atsisveikinimas su Tėvyne“ – skaito Virginija Kochanskytė, skambina pianistė Šviesė Čepliauskaitė, dainuoja solistė Giedrė Zeicaitė – redaktorius ir leidėjas.
 2009 m. rugpjūčio mėn. Kolekcijos „Lietuvių aktorių balsai“ XVIII albumo „Gyvenimo pasakos“. Hans Christian Andersen dienoraščio, laiškų, pasakų fragmentus skaito aktorė Virginija Kochanskytė, dainuoja solistė Giedrė Zeicaitė, fortepijonu skambina pianistė Edita Zizaitė – redaktorius ir leidėjas.
 2009 m. rugpjūčio mėn. Kolekcijos „Lietuvių aktorių balsai“ XX albumo „Valhala“ – 2009 m. „Poezijos pavasario“ laureato Rimvydo Stankevičiaus eilėraščius iš knygos „Laužiu antspaudą“ (Vilnius: Lietuvos rašytojų sąjungos leidykla, 2008) skaito aktorius Andrius Bialobžeskis, muzikos autorius ir atlikėjas Domantas Razauskas – prodiuseris ir leidėjas.
 2009 m. liepos mėn. Kolekcijos „Lietuvių aktorių balsai“ XIX albumo „Apuoko valanda“ – Algimanto Mikutos eilėraščius skaito ir dainuoja Sigutis Jačėnas – muzikos autorius, sudarytojas, prodiuseris ir leidėjas.
 2009 m. birželio mėn. Kolekcijos „Lietuvių aktorių balsai“ XVII albumo „Gyvenimas – tai geidžiamas apsigavimas!“ – Vytauto Mačernio sonetus, trioletus ir eilėraščius skaito aktorius Petras Venslovas, muzikos autorius ir atlikėjas Alfredas Kukaitis – prodiuseris ir leidėjas.
 2009 m. gegužės mėn. Kolekcijos „Lietuvių aktorių balsai“ XVI albumo „44 čiulbėjimai“ (1965–2008 „Poezijos pavasario“ laureatų eilėraščius skaito aktorai: Joana Čižauskaitė, Olita Dautartaitė, Virginija Kochanskytė, Regina Paliukaitytė, Gražina Urbonaitė, Ramūnas Abukevičius, Sigutis Jačėnas, Egidijus Stancikas, Vytautas Paukštė, Petras Venslovas) – rengėjas, sudarytojas, prodiuseris ir leidėjas.
 2009 m. vasario mėn. Kolekcijos „Lietuvių aktorių balsai“ XV albumo „33 W. Shakespeare sonetai“ – vertė Sigitas Geda, skaito aktorius Ramūnas Šimukauskas, muzikos autorius Arnas Mikalkėnas – redaktorius, koprodiuseris ir leidėjas.
 2009 m. sausio mėn. Kolekcijos „Lietuvių aktorių balsai“ XIV albumo „Ponios Eugenijos pasakaitės“ (2 CD rinkinio: „Pragydo paukštelis“ ir „Varliuko pasakos“) – skaito aktorė Eugenija Jankutė, kompozitoriai Jurgis Gaižauskas ir Benjaminas Gorbulskis – koprodiuseris ir leidėjas.
 2008 m. rugsėjo mėn. Kolekcijos „Lietuvių aktorių balsai“ XIII albumo „Piligrimo keliu. Dedikacija Adomui Mickevičiui“ – skaito aktoriai Virginija Kochanskytė ir Petras Venslovas, kompozitorius Vidmantas Bartulis – redaktorius ir leidėjas.
 2008 m. rugpjūčio mėn. Kolekcijos „Lietuvių aktorių balsai“ XII albumo „Ir atmintis, ir dabartis…“ – Vytauto Cinausko eilėraščius skaito aktorius Vytautas Dumšaitis, Kauno karilionu skambina Giedrius Kuprevičius – sudarytojas, prodiuseris ir leidėjas.
 2008 m. rugpjūčio mėn. Kompaktinės plokštelės „Klaipėdos kompozitorių dedikacijos. Groja Pranciškus Narušis“ redaktorius ir leidėjas.
 2008 m. liepos mėn. Kolekcijos „Lietuvių aktorių balsai“ XI albumo „Vienaragis“ – Giedriaus Arbačiausko autorinės dainos – koprodiuseris ir leidėjas.
 2008 m. balandžio mėn. Kolekcijos „Lietuvių aktorių balsai“ X albumo „Skaito Olita Dautartaitė“ (2 CD rinkinys: Jonas Strielkūnas – „Mūsų niekas daugiau nekartos” ir Liūnė Sutema, Bernardas Brazdžionis ir Henrikas Nagys – „Tebūnie“) prodiuseris ir leidėjas.
 2008 m. vasario mėn. Kolekcijos „Lietuvių aktorių balsai“ IX albumo „Pirmoji mano vaikystės knyga“ – skaito aktorė Rūta Staliliūnaitė, dainuoja [[Ilona Papečkytė – sudarytojas, prodiuseris ir leidėjas.
 2008 m. vasario mėn. Kolekcijos "Lietuvių aktorių balsai" VIII albumo „Svečias“ – dainuoja Saulius Bareikis – prodiuseris ir leidėjas.
 2007 m. rugsėjo mėn. Kolekcijos "Lietuvių aktorių balsai" VII albumo „Marina Cvetajeva: ГОСПОДИН МОЙ – ВРЕМЯ…“ – skaito aktorė Dalia Rasa Jankauskaitė, fortepijonu skambina Birutė Vainiūnaitė – redaktorius, prodiuseris ir leidėjas.
 2007 m. liepos mėn. Kolekcijos "Lietuvių aktorių balsai" VI albumo „R. Bachas: Džonatanas Livingstonas Žuvėdra“ – skaito aktorė Doloresa Kazragytė, muzikuoja Saulius Šiaučiulis – sudarytojas, prodiuseris ir leidėjas.
 2007 m. balandžio mėn. mėn. Kompaktinės plokštelės poeto Bernardo Brazdžionio 100-mečiui „Per pasaulį keliauja žmogus…“ – skaito aktoriai Virginija Kochanskytė ir Petras Venslovas, kompozitorius Vidmantas Bartulis – leidėjas.
 2007 m. kovo mėn. Kolekcijos LAB V albumo „Maironis“ – lyriką skaito aktorius Laimonas Noreika, dainuoja Kauno valstybinis choras – sudarytojas ir leidėjas.
 2007 m. vasario mėn. Kolekcijos „Lietuvių aktorių balsai“ IV albumo „Romansero bėgančiam laikui“ – skaito aktorė Virginija Kochanskytė, muzikuoja Saulius S. Lipčius – redaktorius ir leidėjas.
 2006 m. lapkričio 27 d. Laimonui Noreikai – 80! Kolekcijos LAB III albumo „Poeta“ – lietuvių lyriką skaito Jubiliatas – sudarytojas, prodiuseris ir leidėjas.
 2006 m. vasario mėn. Kolekcijos „Lietuvių aktorių balsai“ II albumo „Tolimoji klajūno viltis“ – Pauliaus Širvio lyriką skaito aktorius Petras Venslovas, muzikuoja Pranciškus Narušis – prodiuseris ir leidėjas.
 2005 m. rugsėjo mėn. Kompaktinių plokštelių Kolekcijos „Lietuvių aktorių balsai“ (toliau – LAB) sumanytojas, debiutinio Sauliaus Mykolaičio autorinių dainų albumo „Nieko nepasakyta“ – koprodiuseris ir leidėjas.
 2005 m. kovo mėn. Kompaktinės plokštelės „Prisiminkim Hansą Kristijaną…“, skirtos Hans Christian Andersen 200-osioms gimimo metinėms, sudarytojas, prodiuseris ir leidėjas, dainų autorius ir atlikėjas (su dukra Julija).
 2004 m. kovo mėn. „Julia Jazz Trio“ kompaktinės plokštelės „19…live“ prodiuseris ir leidėjas.

Filmų įgarsinimas lietuvių kalba  
 2017 m. Kakulis filme „Emodži filmas“ / „The Emoji Movie“
 2013 m. Viktoras Doilis filme „Smurfai 2“ / „Smurfs 2“
 2012 m. Morisas filme „Madagaskaras 3“ / „Madagaskar 3“
 2012 m. Loraksas filme „Loraksas“ / „The Lorax“
 2011 m. Kalėdų senelis filme „Kalėdų senelio slaptoji tarnyba“ / „Arthur Christmas“
 2011 m. Lovelasas filme „Linksmosios pėdutės 2“ / „Happy Feet Two“
 2011 m. Nestoras filme „Tintino nuotykiai: vienaragio paslaptis“ / „The Adventures of Tintin: The Secret of the Unicorn“
 2011 m. Mikė Pūkuotukas filme „Mikė Pūkuotukas“ / „Winnie the Pooh“
 2010 m. Karalius Haroldas filme „Šrekas. Ilgai ir laimingai“ / „Shrek Forever After“
 2008 m. Ugvėjus filme „Kung Fu Panda“ / „Kung Fu Panda“
 2008 m. Mauricijus filme „Madagaskaras 2“ / „Madagaskar 2“
 2007 m. Panoramiksas, Druidas ir Pasakotojas filme „Asteriksas Olimpinėse žaidynėse“ / „Astérix aux jeux olympiques“
 2007 m. Buzvelas, Dėdė Karlas, Bjaurus vyras ir Sunkvežimio vairuotojas filme „Bitės filmas“ / „Bee Movie“
 2007 m. Keltininkas ir Anstolis filme „Artūras ir minimukai“ / „Arthur et les Minimoys“
 2007 m. Karalius Haroldas filme „Šrekas Trečiasis“ / „Shrek the Third“
 2005 m. Pagyvenęs ponas Vūdzis filme „Zebriukas Dryžius“ / „Racing Stripes“
 2004 m. Karalius Haroldas filme „Šrekas 2“ / „Shrek 2“

Šaltiniai 

Lietuvos aktoriai
Lietuvos režisieriai
Lietuvos leidėjai
Lietuvos laidų vedėjai
Lietuvos skaitovai